Pielikums Nr.2
Elektroniskās izsoles “Par nekustamā īpašuma Dūmu ielā 6, Liepājā, atsavināšanu” noteikumiem


PRIEKŠLĪGUMS
Liepājā, 						Dokumenta datumu skatīt laika zīmogā

Liepājas speciālās ekonomiskās zonas pārvalde, vienotais reģistrācijas Nr.LV90000329402 (turpmāk – PĀRDEVĒJS) tās _______ personā, kurš rīkojas, pamatojoties uz ___________ no vienas puses un 

 __________, vienotais reģistrācijas Nr.______________ (turpmāk – PIRCĒJS), kuru uz ________ pamata pārstāv ______________, no otras puses (abi kopā turpmāk tekstā – PUSES, bet katra atsevišķi – PUSE), 

Pamatojoties uz:
· PĀRDEVĒJA rīkotās izsoles “Par nekustamā īpašuma Dūmu ielā 6, Liepājā, atsavināšanu” rezultātiem (turpmāk – Izsole);
· Liepājas speciālās ekonomiskās zonas 2026. gada 27. maija lēmumu Nr.40 “Par izsoles noteikumu apstiprināšanu nekustamā īpašuma Dūmu ielā 6, Liepājā, izsole”, kā arī Publiskas personas mantas atsavināšanas likumu, noslēdz šāda satura līgumu (tekstā saukts – Priekšlīgums):


1. VISPĀRĪGIE NOTEIKUMI

1.1. Saskaņā ar Civillikuma 1541. panta nosacījumiem – Priekšlīgums, kura mērķis ir nākamā līguma noslēgšana, ir spēkā, tiklīdz ar to nodibinātas līguma būtiskās sastāvdaļas.
1.2. Pamatojoties uz PĀRDEVĒJA organizētas izsoles par nekustamā īpašuma Dūmu ielā 6, Liepājā, atsavināšanas rezultātiem, Priekšlīguma 1.3.punktā minētā nekustamā īpašuma pirkuma tiesības ieguvis PIRCĒJS.
1.3. Priekšlīguma mērķis ir noslēgt PĀRDEVĒJAM piederoša nekustamā īpašuma Dūmu ielā 6, Liepājā, Pirkuma līgumu. Nekustamais īpašums sastāv no: zemes vienības 46766 m2 platībā un būves:
1.3.1. būve "Nodaļa lūžņu kompleksai pārstrādei” ar kopējo platību 25181,7 m2, adrese: Dūmu iela 6, Liepāja (kadastra apzīmējums 17000220059068);
1.3.2. zemes vienība 46766 m2 platībā, kas atdalīta no īpašuma Brīvības ielā 94C, Liepājā (kadastra apzīmējums 17000220351), turpmāk – Nekustamais īpašums.
1.4. Pirms Pirkuma līguma noslēgšanas PĀRDEVĒJS apņemas uz sava rēķina reģistrēt Nekustamo īpašumu zemesgrāmatā. 
1.5. PUSES savstarpēji un labprātīgi vienojoties, bez spaidiem, maldības un viltus, noslēdz šo Priekšlīgumu par Nekustamā īpašuma pirkšanas būtiskiem nosacījumiem Pirkuma līguma noslēgšanai nākotnē, kas ir saistošs visiem saistību un tiesību pārņēmējiem.

2. PRIEKŠLĪGUMA PRIEKŠMETS

2.1. Ar šo Priekšlīgumu PUSES vienojas par nākotnē slēdzama Nekustamā īpašuma Pirkuma līguma (galvenā līguma) būtiskām sastāvdaļām ar iepriekš noteiktu vai nosakāmu saturu.
2.2. PUSES nodibina šādas Nekustamā īpašuma Pirkuma līguma būtiskas sastāvdaļas:
2.2.1 PĀRDEVĒJS apņemas pārdot PIRCĒJAM, bet PIRCĒJS apņemas nopirkt no PĀRDEVĒJA Nekustamo īpašumu, noslēdzot Pirkuma līgumu 4.1.punktā noteiktajā termiņā;
2.2.2 Pirkuma maksa, ko PIRCĒJS maksā PĀRDEVĒJAM par Nekustamo īpašumu noteikta atbilstoši Izsoles rezultātiem un ir EUR ____ (____________________ euro). Nekustamā īpašuma pārdošanai pievienotās vērtības nodoklis netiek piemērots saskaņā ar Pievienotās vērtības nodokļa likuma 52. panta pirmās daļas 24. punktu; 
2.2.3 PIRCĒJS apņemas 10 (desmit) darba dienu laikā pēc šī Priekšlīguma spēkā stāšanās dienas samaksāt PĀRDEVĒJAM 30% (trīsdesmit procentus) no Pirkuma maksas jeb ____ EUR (________________euro), veicot pārskaitījumu Liepājas speciālās ekonomiskās zonas pārvaldei, vienotais reģistrācijas Nr.LV90000329402 (turpmāk – LSEZ) uz AS "SEB banka", konta Nr.LV42UNLA0012000609480. Avansa maksājumā tiek ieskaitīts Pircēja samaksātais Izsoles nodrošinājums 10% apmērā no izsolāmā objekta sākuma cenas – nosacītās cenas. Pārējo Pirkuma maksas daļu PIRCĒJS samaksā PĀRDEVĒJAM Pirkuma līgumā noteiktajā kārtībā un termiņā;
2.3. Tā kā Nekustamais īpašums atrodas Liepājas speciālās ekonomiskās zonas teritorijā un Liepājas industriālā parka teritorijā, PIRCĒJS ir informēts un piekrīt, ka Pirkuma līgumā tiks ietverti un pēc Pirkuma līguma noslēgšanas PIRCĒJAM, kā arī turpmākajiem Nekustamā īpašuma ieguvējiem jāievēro šādi nosacījumi Nekustamā īpašuma izmantošanai:
2.3.1. jāveic ēkas/-u atjaunošana, pārbūve vai demontāža, saskaņā ar Latvijas Republikas normatīvajiem aktiem;
2.3.2. jāveic ēkas pieguļošās teritorijas labiekārtošana, tai skaitā autostāvvietu būvniecība;
2.3.3. nododot ēku ekspluatācijā, jāiesniedz ēkas/-u energosertifikāts Būvniecības informācijas sistēmā;
2.3.4. PIRCĒJS vai Nekustamā īpašuma lietotājs veiks komercdarbību viedās specializācijas jomā vai ražo inovatīvus vai augstas pievienotās vērtības produktus;
2.3.5. 	PIRCĒJS vai Nekustamā īpašuma lietotājs nodrošinās vidējo algu virs vidējās darba samaksas attiecīgās tautsaimniecības nozarē attiecīgajā reģionā;
2.3.6. PIRCĒJS vai Nekustamā īpašuma lietotājs nodrošinās investīcijas, t.sk. investīcijas pētniecībā un attīstībā.
2.3.7.	Būvniecības ieceres dokumentācijas Priekšlīguma 2.3.1.-2.3.2. apakšpunktos noteiktajiem būvdarbiem izstrādājama un atzīme par projektēšanas nosacījumu izpildi veicama 24 mēnešu laikā no Pirkuma līguma spēkā stāšanās dienas;
2.3.8. 	Priekšlīguma 2.3.1.-2.3.2. apakšpunktos noteiktie būvdarbi uzsākami ne vēlāk kā 25 mēnešu laikā no Pirkuma līguma spēkā stāšanās dienas;
2.3.9. 	Priekšlīguma 2.3.1.-2.3.2. apakšpunktos noteiktie būvdarbi pabeidzami 60 mēnešu laikā no Pirkuma līguma spēkā stāšanās dienas.
2.4. PIRCĒJS apņemas izmantot Nekustamo īpašumu atbilstoši Liepājas pilsētas pašvaldības teritorijas plānojumam (Lokālplānojumam), Liepājas pilsētas Apbūves noteikumiem, kā arī Izsoles noteikumos norādītajam.
2.5. PUSES apliecina, ka, slēdzot šo Priekšlīgumu, apzinās Nekustamā īpašuma vērtību un turpmāk atsakās celt vienam pret otru jebkādas pretenzijas, iebildumus vai prasības par šī Priekšlīguma atcelšanu pirkuma maksas apmēra vai tās maiņas dēļ, kā arī nesamērīgu zaudējumu dēļ.
2.6. PIRCĒJS apliecina, ka apzinās un saprot, ka Nekustamajam īpašumam noteikti šādi apgrūtinājumi:
2.6.1. saskaņā ar Liepājas pilsētas teritorijas plānojumu noteikta aizsargjosla – 5 km zona ap starptautisko lidostu (100%);
2.6.2. Zemesgrāmatā nostiprināta hipotēka par labu AS “SEB banka”, aizliegums Nekustamo īpašumu atsavināt vai kā citādi apgrūtināt. Hipotēka tiks dzēsta 30 dienu laikā pēc Pirkuma līguma noslēgšanas un pilnas pirkuma maksas un nodrošinājuma depozīta saņemšanas vai garantijas vai apdrošināšanas sabiedrības līguma iesniegšanas
2.7. PIRCĒJAM ir pienākums Nekustamajā īpašumā veikt investīcijas būvniecībā un tehnoloģijās ne mazāk kā 665 419,38 EUR (seši simti sešdesmit pieci tūkstoši četri simti deviņpadsmit euro un 38 centi), ko apliecina būvdarbu tāmes, izpildes akti un maksājuma uzdevumi, kā arī Liepājas speciālās ekonomiskās zonas pārvaldes piesaistītā eksperta atzinums par būvdarbu faktisko izmaksu atbilstību vai arī ēkas pieņemšanas ekspluatācijā akts.

3. PUŠU PIENĀKUMI, GARANTIJAS UN APSOLĪJUMI

3.1. Līdz Pirkuma līguma noslēgšanai (ne vēlāk kā līdz 2026. gada 30. oktobrim) PĀRDEVĒJS apņemas atbilstoši Lokālplānojuma risinājumam veikt Nekustamā īpašuma tiesisko reģistrāciju zemesgrāmatā, atbilstoši Izsoles noteikumu pielikumā atspoguļotajam Nekustamā īpašuma sastāvam. 
3.2. PĀRDEVĒJAM tiek noteikts aizliegums laika periodā no šī Priekšlīguma noslēgšanas brīža, līdz Pirkuma līguma parakstīšanai atsavināt, nodot trešajām personām, ieķīlāt vai jebkādā citā veidā apgrūtināt ar lietu vai saistību tiesībām Nekustamo īpašumu bez PIRCĒJA piekrišanas.
3.3. PĀRDEVĒJS apliecina, ka Nekustamais īpašums ir PĀRDEVĒJA īpašums, nevienam citam nav pārdots, atdāvināts vai kaut kādā citā veidā atsavināts vai nodots trešajām personām, nav ieķīlāts, kā arī tas nav apgrūtināts ar jebkādiem parādiem, izņemot 2.6.2.apakšpunktā noteikto.
3.4. Ņemot vērā, ka Priekšlīguma 3.1.punktā noteiktā procesa realizācijā piedalās vairāki no PĀRDEVĒJA neatkarīgi uzņēmumi, kā arī blakus esošajā zemes vienībā notiek ielas izbūve un ar to saistītie būvdarbi, un jaunās ielas reģistrācijas procesi, to izpildes termiņi vai kavējumi var ietekmēt darbu realizācijas termiņu, tādējādi, PUSĒM rakstveidā vienojoties, var pagarināt Priekšlīguma 3.1.punktā un 4.1.punktā noteiktos termiņus.
3.5. PIRCĒJS apzinās, ka Nekustamajā īpašumā ilgstoši notikusi darbība, kas saistīta ar metalurģisko ražošanu un nākotnē Nekustamajā īpašumā vai tā daļā var tikt konstatēts uz Priekšlīguma vai Pirkuma līguma slēgšanas brīdi nezināms piesārņojums, kurš radies metalurģiskās ražošanas rezultātā, taču tas nebūs par pamatu Priekšlīguma vai Pirkuma līguma atcelšanai, tā noteikumu pārskatīšanai, vai Pirkuma maksas samazināšanai vai jebkāda cita veida pretenzijām pret PĀRDEVĒJU.
3.6. Neatkarīgi no tā, vai PIRCĒJS pirms Nekustamā īpašuma iegādes ir vai nav veicis padziļinātu Nekustamā īpašuma izpēti, PIRCĒJS ir ieguvis un uzskata iegūto juridisko, finanšu, nodokļu, tehnisko un ekoloģisko informāciju par Nekustamo īpašumu par pietiekamu, lai noteiktu tā faktisko stāvokli un patieso vērtību. PIRCĒJS atsakās no jebkādām nākotnes prasībām vai pretenzijām pret PĀRDEVĒJU attiecībā uz Nekustamā īpašuma trūkumiem, kas varētu tikt atklāti padziļinātas juridiskās, tehniskās vai ekoloģiskās izpētes rezultātā.
3.7. PĀRDEVĒJS neuzņemas atbildību par to, ja PIRCĒJS Nekustamajā īpašumā nevarēs realizēt plānoto saimniecisko darbību un/vai saņemt nepieciešamās atļaujas un saskaņojumus no kompetentajām institūcijām. PIRCĒJS nesaņem no PĀRDEVĒJA nekādu izdevumu (ne nepieciešamo, ne derīgo, ne greznuma izdevumu) atlīdzību par būvprojekta sagatavošanā veiktajiem ieguldījumiem un/vai jebkuriem citiem ieguldījumiem, kas saistīti ar Nekustamo īpašumu.


4. PIRKUMA LĪGUMA NOSLĒGŠANA UN NORĒĶINU KĀRTĪBA

4.1. PUSES abpusēji vienojas noslēgt Pirkuma līgumu un parakstīt visus no pirkuma darījuma izrietošos dokumentus ne vēlāk kā līdz 2026. gada 15. oktobrim.
4.2. Ja PIRCĒJS neparaksta Pirkuma līgumu Priekšlīguma 4.1. apakšpunktā norādītajā termiņā, tas maksā PĀRDEVĒJAM līgumsodu 0,1 % (viena desmitā daļa procenta) apmērā no Pirkuma maksas par katru kavējuma dienu līdz Pirkuma līguma noslēgšanai vai Priekšlīguma izbeigšanai atbilstoši Priekšlīguma 4.4. punktā noteiktajam. Līgumsoda samaksa neatbrīvo PIRCĒJU no Priekšlīguma saistību izpildes. Līgumsods nav piemērojams, ja Pirkuma līgums netiek noslēgts PĀRDEVĒJA Priekšlīguma 3.1.punktā noteikto saistību neizpildes dēļ. 
4.3. Ja PIRCĒJS nav parakstījis Pirkuma līgumu 1 (vienu) mēnesi pēc Priekšlīguma 4.1. punktā norādītā termiņa, PĀRDEVĒJAM ir tiesības vienpusēji izbeigt Priekšlīgumu, neatmaksājot PIRCĒJAM Priekšlīguma 2.2.3.apakšpunktā noteikto Pirkuma maksas daļu.
4.4. Ja PIRCĒJS nesamaksā PĀRDEVĒJAM Priekšlīguma 2.2.3. apakšpunktā norādīto Pirkuma maksas daļu norādītajā termiņā, tas maksā PĀRDEVĒJAM līgumsodu 0,1 % (viena desmitā daļa procenta) apmērā no Pirkuma maksas par katru kavējuma dienu. Ja PIRCĒJS nav samaksājis PĀRDEVĒJAM Priekšlīguma 2.2.3. apakšpunktā norādīto Pirkuma maksas daļu 1 (vienu) mēnesi pēc Priekšlīguma spēkā stāšanās PĀRDEVĒJAM ir tiesības vienpusēji izbeigt Priekšlīgumu, neatmaksājot PIRCĒJAM Izsoles nodrošinājumu.


5. ĪPAŠUMA TIESĪBU REĢISTRĒŠANA

5.1. Pēc Pirkuma līguma noslēgšanas un Pirkuma summas, un nodrošinājuma depozīta samaksas vai garantijas vai apdrošināšanas sabiedrības līguma iesniegšanas, PĀRDEVĒJS ne vēlāk kā 30 (trīsdesmit) dienu laikā kopā ar PIRCĒJU pie notāra sagatavo, paraksta un nodod PIRCĒJAM nostiprinājuma lūgumu īpašuma tiesību uz Nekustamo īpašumu reģistrācijai zemesgrāmatā, vienlaikus nostiprinot atsavināšanas aizlieguma tiesību atzīmi par labu PĀRDEVĒJAM.
5.2. Visus nepieciešamos dokumentus īpašuma tiesību uz Nekustamo īpašumu reģistrācijai zemesgrāmatā iesniedz PIRCĒJS, un PIRCĒJS sedz visas ar īpašuma tiesību uz Nekustamo īpašumu reģistrāciju zemesgrāmatā saistītās izmaksas t. sk. izdevumus par notāra pakalpojumiem, par nostiprinājuma lūgumu noformēšanu, valsts un kancelejas nodevu maksājumus.
5.3. Priekšlīguma 5.1.punktā minētā atsavināšanas aizlieguma atzīme par labu PĀRDEVĒJAM ir šāda satura: “Noteikts aizliegums bez Liepājas speciālās ekonomiskās zonas pārvaldes, vienotais reģistrācijas numurs LV90000329402, rakstiskas piekrišanas Nekustamo īpašumu atsavināt, dāvināt, sadalīt un apgrūtināt ar lietu vai saistību tiesībām” un zemesgrāmatā tiek saglabāta spēkā līdz Priekšlīguma 2.3.1. un 2.3.2.punktos minēto būvdarbu pabeigšanai un Priekšlīguma 2.7.punktā minēto investīciju veikšanai. 
5.4. Gadījumā, ja PIRCĒJA īpašumtiesību reģistrācijai zemesgrāmatā ir nepieciešami kādi citi papildu dokumenti, kuru sagatavošana ir PĀRDEVĒJA kompetencē, tad PĀRDEVĒJS apņemas sagatavot un nosūtīt PIRCĒJAM šos dokumentus, termiņā, par kuru PUSES vienojas. 

6. ZAUDĒJUMU ATLĪDZINĀŠANAS PIENĀKUMS

6.1. Katra no PUSĒM piekrīt atlīdzināt otrai PUSEI jebkura veida zaudējumus, izmaksas vai izdevumus, kas varētu būt radušies otrai PUSEI pirmās PUSES garantiju pārkāpšanas rezultātā vai saistībā ar pirmās PUSES nespēju izpildīt savas saistības vai ievērot jebkurus no dotajiem apsolījumiem.
6.2. Ja vienas šī Priekšlīguma PUSES pienākumu nepildīšanas, nepienācīgas vai nesavlaicīgas pildīšanas dēļ otrai šī Priekšlīguma PUSEI ir nodarīti zaudējumi, vainīgā PUSE pilnībā atlīdzina šos zaudējumus.

7. STRĪDU IZSKATĪŠANAS NOTEIKUMI

7.1. Strīdus šī Priekšlīguma sakarā PUSES izskata savstarpējās sarunās, ja PUSES nevar savstarpēji vienoties, strīdus izskata Latvijas Republikas vispārējās jurisdikcijas tiesā pēc piekritības.
7.2. Visi paziņojumi, pārrunu pieteikumi un pretenzijas, kas saistītas ar šī Priekšlīguma izpildi, ir iesniedzamas rakstiski latviešu valodā pa pastu, pret parakstu, vai elektroniski.

8. CITI NOTEIKUMI

8.1. Priekšlīgums stājas spēkā tā parakstīšanas dienā un ir spēkā līdz tajā noteikto PUŠU saistību pilnīgai izpildei.
8.2. Ja kāds no Priekšlīguma noteikumiem zaudē spēku, vai nav realizējams, tad šis noteikums (cik tālu tas ir spēkā neesošs, vai nerealizējams) nav piemērojams un tiek uzskatīts par neiekļautu šajā Priekšlīgumā, neietekmējot pārējos šī Priekšlīguma noteikumus.
8.3. Šis Priekšlīgums pilnībā apliecina PUŠU vienošanos par Pirkuma līguma būtiskām sastāvdaļām Civillikuma 1541.panta izpratnē. No šā Priekšlīguma parakstīšanas brīža visa iepriekšējā sarakste, dokumenti un pārrunas starp PUSĒM jautājumos, kas nav atrunāti šajā Priekšlīgumā, zaudē spēku.
8.4. Nekādi mutiski papildinājumi netiek uzskatīti par šī Priekšlīguma nosacījumiem. Jebkuras izmaiņas šī Priekšlīguma noteikumos stāsies spēkā tikai tad, kad tās tiks noformētas rakstiski un tās parakstīs PUSES.
8.5. Visi Priekšlīguma grozījumi un papildinājumi ir spēkā, ja ir sastādīti rakstiski un tos parakstījušas PUSES vai to speciāli pilnvaroti pārstāvji. Grozījumi un papildinājumi pievienojami Priekšlīgumam kā pielikumi un kļūst par šī Priekšlīguma neatņemamām sastāvdaļām, līdz ar ko ir tulkojami un piemērojami vienīgi kopsakarībā ar visiem līgumu veidojošiem dokumentiem.
8.6. Attiecībā uz šo Priekšlīgumu un tā interpretāciju tiek piemēroti Latvijas tiesību akti, un jebkurš strīds, kas rodas sakarā ar šo līgumu, ieskaitot jebkuru jautājumu attiecībā uz līguma pastāvēšanu, spēkā esamību vai izbeigšanu, tiks risināts sarunu ceļā.
8.7. Neviena no PUSĒM nav atbildīga par šī Priekšlīguma saistību neizpildi, ja minētā neizpilde ir pamatota ar nepārvaramas varas apstākļu iestāšanos. PUSEI, kurai saistību izpildi kavējuši nepārvaramas varas apstākļi, nekavējoties jānosūta otrai PUSEI par to paziņojums kopā ar pienācīgiem nepārvaramas varas apstākļu pastāvēšanas pierādījumiem, kā arī jāpieliek visas pūles, lai mazinātu nepārvaramas varas apstākļu radītās kaitīgās sekas.
8.8. Visus paziņojumus, pieprasījumus un vēstules Priekšlīguma sakarā viena PUSE nosūta otrai PUSEI pa pastu uz šajā Priekšlīgumā norādītajām adresēm ierakstītā sūtījumā, vai nodod rokās pret parakstu par saņemšanu, vai nosūtot uz oficiālo e-adresi. Ja paziņojums, pieprasījums vai vēstule nosūtīta pa pastu, uzskatāms, ka PUSE ir saņēmusi attiecīgo paziņojumu 7. (septītajā) dienā pēc tā nosūtīšanas Priekšlīgumā paredzētajā veidā. Ja kāda no PUSĒM maina savu adresi, tai ir pienākums nekavējoties par to informēt otru PUSI.

9. NOSLĒGUMA NOTEIKUMI

9.1. Šis Priekšlīgums stājas spēkā ar tā parakstīšanas brīdi un ir spēkā līdz Pirkuma līguma noslēgšanai.
9.2. Priekšlīgums sagatavots elektroniski uz __ (____) lappusēm un tā pielikumi ir Izsoles noteikumi uz __ (_____) lappusēm, Pieteikums dalībai izsolē uz ___ (______) lappusēm, Pirkuma līguma projekts uz ___ (_______) lappusēm un Nekustamā īpašuma plāns uz __ (______) lappusēm. Kopā Priekšlīgums ar pielikumiem ir uz __ (______) lappusēm, un tas parakstīts, PUSĒM izmantojot drošu elektronisko parakstu.

10. PUŠU REKVIZĪTI UN PARAKSTI

10.1. PĀRDEVĒJS: Liepājas speciālās ekonomiskās zonas pārvalde, vienotais reģistrācijas Nr.LV90000329402.
	Juridiskā adrese: Fēniksa iela 4, Liepāja, LV- 3401. 
	E-pasta adrese: lsez@lsez.lv, e-pasta adrese rēķiniem: rekini@lsez.lv 
	Bankas rekvizīti: AS “SEB banka”, kods: UNLALV2X, konta Nr.: 	LV42UNLA0012000609480.
	Kontaktpersona: Raivo Špaks, raivo.spaks@lsez.lv, 29294267

10.2. PIRCĒJS: ______________________, reģistrācijas Nr. ________.
	Juridiskā adrese: __________, ______, LV-___.
[bookmark: _Hlk127959837]	E-pasta adrese: _______________ 
[bookmark: _Hlk127783627]	Bankas rekvizīti: _________________________.

